מועדון השיט שדות ים

**מועדון השייט שדות ים** הוא מועדון השייט המוביל בישראל, אשר החל את דרכו בשנת 1955. המועדון ממוקם על חוף הים בחלק הדרומי של קיבוץ שדות ים.

שייטי המועדון מגיעים להשגים משמעותיים ומובילים בענף השייט בארץ ובעולם, ובין שורותיו אלופי אירופה, אלופי עולם ואף את גל פרידמן שזכה במדליית ארד אולימפית באולימפיאדת אטלנטה ומדליית זהב אולימפית ראשונה לישראל באולימפיאדת אתונה.

הפעילויות התחרותיות והעממיות מתקיימות במשך ימות השבוע החל מהלימוד הבסיסי בתחומי השיט השונים: שיט מפרשיות, גלישת רוח, ובהמשך התנסות בדגמים אולימפיים.

במועדון פעילים מגילאי 7 עד 27 כ-60 ילדים בחוגי המתחילים, וכ-200 שייטים תחרותיים.

## היסטוריה
ממוזער|שיט בשדות ים
בשנת 1955 בעקבות פנייה של יצחק אופק ממרכזי הימיה של "הפועל" התבקש שמשון בובר לנהל קורס ימי. המקום בשדות ים התאים לכך ויהודה רתם מזכיר הקיבוץ הסכים ברצון.

לקראת סיום הקורס ביקש יהודה רתם את בובר להישאר עם סירות ומדריכים ולהעביר קורס לילדי שדות ים. במהלך הקורס שוכנע בובר לעבור לשדות ים באופן קבוע. בובר ראה כהישג גדול ששעורי השיט והימאות נכללו במערכת שעות הלימוד - כשעורי חובה, בבית הספר בשדות ים.

עם השנים התפתח השיט בשדות ים, והפך לעמותה עצמאית – עמותת "רחף" שצימחה את מיטב השייטים בישראל ומהמובילים בעולם עד היום. זהו המועדון הגדול ביותר ובעל ההישגים הגבוהים ביותר בארץ.
## דגמי הסירות
#### אופטימיסט
ממוזער|177x177 פיקסלים|אופטימיסט
אופטימיסט - ממדי הדגם קטנים יחסית, אורכה 2.35 מטר, רוחבה 1.20 מטר והיא שוקלת 35 קילוגרם. ממדיה הקומפקטיים תרמו להיותה הסירה הפופולרית ביותר לשם הכרת עולם השיט לילדים. כמו גם היא זכתה לפופולריות בשל היותר זולה יחסית, פשוטה וקלה לתפעול. לסירה הגה ידני וחרב נשלפת מה שמקנה לה גם ניידות. המפרש שבו משתמשים באופטימיסט הוא מפרש גף. הסירה מהדגם הזה מחולקת היום לשלוש קטגוריות:
* אופטימיסט משרד החינוך
* ⁠אופטימיסט ״ירוקים״ - הגבלת גיל: מי שטרם מלאו לו 13 על פי שנה קלנדרית.
* ⁠אופטימיסט בינ"ל - הדגם שרישמי שבו נעשות תחרויות בינלאומיות. הדגם הפופולרי ביותר בעולם בדגמים של ילדים צעירים.

#### לייזר
ממוזער|ליזר|209x209 פיקסלים
לייזר - ILCA - International Laser Class Association.

מחולק ל-3 קטגוריות:

ILCA 4 - הקטגוריה הצעירה עד גיל 16.

ILCA 6 - קטגוריית הנשים האולימפית, והנוער בגברים.

ILCA 7 - קטגוריית גברים אולימפית.

ממוזער|242x242 פיקסלים|420

#### מפרשית 420
420 - דגם טרום אולימפי, דגם הכנה לדגמים זוגיים אולימפיים - 470, 49er, Nacra.

**ה-420** היא מפרשית תחרותית המתופעלת על ידי שני אנשי צוות. לסירה תורן אחד, שני מפרשי ברמודה, ראשי וחלוץ ומפרש ספינקר.

כיום הדגם הפופולרי ביותר בעולם לסירות של צוותים זוגיים

#### מפרשית 470
ממוזער|245x245 פיקסלים|470
דגם ה-470 מתחרה במשחקים האולימפיים מאז מונטריאול 1976.

אורכה הכולל של הסירה הוא 4.70 מטר.

#### גלישת רוח
ממוזער
ממוזער
גלישת רוח BIC הוא ענף ספורט ימי אולימפי המורכב מאלמנטים של גלישה ושיט.

#### גלישת רוח IQ FOIL
ה-IQ FOIL הוא דגם גלשן רוח. הוא נבחר על ידי איגוד השיט הבינלאומי לשמש באולימפיאדת פריז (2024) במקום גלשן הרוח מדגם RS:X.

#### קייט
קייטסרפינג **גלישת מצנח** או **גלישת עפיפונים**, היא ספורט ימי

של גלישה במים באמצעות עפיפון וגלשן. העפיפון מנצל את כוח הרוח

על מנת להניע את הגולש על פני המים בעודו עומד על גבי גלשן קטן ממדים.

קייטסרפינג הפך לספורט אולימפי החל מאולימפיאדת פריז (2024).

#### 49er
ממוזער|49er
49er שהיא מפרשית זוגית, עיצוב הסירה נחשב מהפכני.

מספר השייטים אשר משיטים את ה-49er גדל בצורה משמעותית מאז אולימפיאדת סידני, בה היא הוצגה כדגם אולימפי.

## טבלת הישגי המועדון
למועדון צבר הישגים ברמת הארצית והבינלאומית, כולל מדליות באליפויות אירופה ומדליות אולימפיות.

## קישורים חיצוניים
* אתר מועדון השיט
* מי אנחנו, באתר מועדון השיט שדות ים
* 
* 
* 
* גל פרידמן באתר הוועד האולימפי בישראל
* מוזיאון בית חנה סנש בקיבוץ שדות ים
* 
* 

## לקריאה נוספת
* הספר רוח ים בהוצאת הסיפור שנשאר. איגוד השייט בשיתוף ועדת היגוי: גילי אמיר, יהודה מעין, סמדר פינטוב, שלומית גלבוע, שני צוקרמן.
* הספר מעשים ומעשיות שדות ים 1936–2014 ערך וליקט מלכיאל בן צבי עיצבה שונית גל

קטגוריה:שדות ים